Minecraft

***Minecraft*** ir smilškastes videospēle, kuru izveidojis zviedru programmētājs Markuss Pēšons. Spēlētāji izpēta proceduāli ģenerētu, praktiski bezgalīgu trīsdimensiju pasauli, kas sastāv no kubveida blokiem (vokseļiem). Spēlē var iegūt resursus, izgatavot priekšmetus, būvēt konstrukcijas un cīnīties ar monstriem. Pieejami vairāki spēles režīmi, tostarp izdzīvošanas un radošais režīms.

Spēles izstrāde sākās 2009. gadā, un tā tika oficiāli izlaista 2011. gada 18. novembrī. Sākotnēji to publicēja Pēšona dibinātais uzņēmums *[[Mojang Studios]]*, taču 2014. gadā *[[Microsoft]]* iegādājās *Mojang* par 2,5 miljardiem ASV dolāru. Pēc pilnās versijas iznākšanas spēles galvenā izstrādātāja lomu pārņēma Jenss Bergensteins (). Šobrīd spēle ir pieejama gandrīz visās populārajās platformās, tostarp personālajos datoros, mobilajās ierīcēs un spēļu konsolēs.

*Minecraft* ir visu laiku pārdotākā videospēle — pārdoti vairāk nekā 350 miljoni eksemplāru. Spēle ir ietekmējusi videospēļu industriju un kļuvusi par nozīmīgu kultūras fenomenu, iedvesmojot neskaitāmas modifikācijas, *[[YouTube]]* saturu — 2021. gadā spēles saturs sasniedza 1 triljonu skatījumu platformā — un izglītības iniciatīvas: *Minecraft Education* tiek izmantota vairāk nekā 40 000 skolu sistēmās 140 valstīs. 2025. gadā iznāca spēlē balstīta filma — *[[Minecraft filma]]*.

## Spēļu gaita
[thumb|Veidotājs '''Minecraft''' [Markuss Pēšons konferencē Game Developers Conference 2011. gadā]]
[thumb|Galvenais spēles izstrādātājs [Jenss Bergenstens (pa kreisi) uzstājas ar lekciju modifikāciju veidotāju seminārā ietvaros **Minecon 2012**.]]

### Spēles režīmi
*Minecraft* ir pieejami vairāki režīmi, no kuriem vienu izvēlas spēles sākumā. Katrs režīms piedāvā atšķirīgu spēles pieredzi.

#### Izdzīvošanas režīms
Izdzīvošanas režīmā () spēlētājiem ir jāsavāc dabas resursi no apkārtējās vides, piemēram, koksne un akmens, lai izgatavotu dažādus blokus un priekšmetus. Atkarībā no sarežģītības līmeņa monstri parādās tumšākās vietās noteiktā attālumā no spēlētāja. Tāpēc spēlētājiem ir nepieciešams uzbūvēt naktspatversmi. Šajā režīmā ir veselības josla, ko samazina monstru uzbrukumi, kritieni, slīkšana, iekļūšana lavā, nosmakšana, bads un citi notikumi. Spēlētājiem ir arī bada josla, kas jāuztur, regulāri ēdot spēlē atrodamo pārtiku, izņemot mierīgāko sarežģītības līmeni. Ja bada josla pilnībā izsīkst, automātiskā dziedināšana apstājas un veselība sāk samazināties. Veselība atjaunojas, kad spēlētāja bada josla ir gandrīz pilna vai kad izvēlēts mierīgākais sarežģītības līmenis.

Spēlētāji var izgatavot dažādus priekšmetus: bruņas, kas samazina saņemtos bojājumus no uzbrukumiem; ieročus, piemēram, zobenus vai cirvjus, ar kuriem var nogalināt monstrus un dzīvniekus; instrumentus, kas ļauj ātrāk iznīcināt noteiktu veidu blokus. Dažiem priekšmetiem ir vairāki līmeņi atkarībā no izmantotā izgatavošanas materiāla — augstāka līmeņa priekšmeti ir efektīvāki un izturīgāki. Spēlētāji var arī izmantot krāsnis, lai gatavotu ēdienu, apstrādātu rūdas un pārveidotu materiālus. Turklāt spēlētāji var veikt preču apmaiņu ar ciematu iedzīvotājiem (NPC), izmantojot tirdzniecības sistēmu, kurā smaragdi kalpo kā valūta.

Spēlē ir inventāra sistēma, kas ļauj spēlētājiem nēsāt ierobežotu skaitu priekšmetu. Pēc spēlētāja nāves inventārā esošie priekšmeti izkrīt, ja spēles iestatījumi nav mainīti. Pēc tam spēlētāji atdzimst sākuma punktā, kas pēc noklusējuma ir vieta, kur viņi pirmo reizi ienāca spēlē. Lai atdzimtu citā vietā, jāizmanto gulta vai atdzimšanas enkurs. Izkritušos priekšmetus var atgūt, ja spēlētājs tos savāc 5 minūšu laikā — pretējā gadījumā tie pazūd. Spēlētāji var iegūt pieredzes punktus, nogalinot monstrus un citus spēlētājus, iegūstot rūdas, audzējot dzīvniekus un gatavojot ēdienu. Pieredzes punktus var izmantot, lai apburtu darbarīkus, bruņas un ieročus. Apburtiem priekšmetiem piemīt spēcīgāka veiktspēja, lielāka izturība vai citi īpaši efekti.

#### Nežēlīgais režīms
Nežēlīgais režīms () ir izdzīvošanas režīma variācija ar maksimālo sarežģītības līmeni. Ja spēlētājs mirst nežēlīgajā režīmā, viņš nevar turpināt spēlēt šajā pasaulē. Spēlētājs var pārslēgties uz skatītāja režīmu, lai izpētītu pasauli pēc nāves, vai arī pilnībā dzēst šo pasauli. Sākotnēji nežēlīgais režīms bija pieejams tikai *Java Edition* versijā, bet 2024. gada oktobrī tas tika pievienots arī *Bedrock Edition* versijai.

#### Radošais režīms
Radošajā režīmā  () spēlētājiem ir pieeja visiem spēles resursiem un priekšmetiem, kurus var uzreiz novietot vai noņemt, izmantojot inventāra izvēlni. Spēlētājs var brīvi lidot pa spēles pasauli, un viņa tēls nav pakļauts bojājumiem vai badam. Šis režīms ļauj spēlētājiem koncentrēties uz radošo projektu veidošanu un lielo būvju celtniecību.

#### Piedzīvojumu režīms
Piedzīvojumu režīms () ir izstrādāts, lai spēlētāji varētu baudīt lietotāju veidotas kartes un piedzīvojumus. Šis režīms ir līdzīgs izdzīvošanas režīmam, taču ar dažādiem ierobežojumiem, ko nosaka  kartes autors — piemēram, spēlētājam var būt liegts lidot vai iznīcināt blokus. Šis spēļu režīms tika pievienots versijā 1.3.1.

#### Skatītāja režīms
Skatītāja režīmā () ļauj spēlētājiem lidot caur blokiem un vērot spēles gaitu, tieši tajā neiesaistoties. Spēlētājs ir neredzams citiem spēlētājiem un monstriem. Šajā režīmā nav inventāra, tācu var teleportēties pie citiem spēlētājiem un skatīt no cita spēlētāja vai būtnes skatpunkta. Šo režīmu nevar izvēlēties, veidojot jaunu pasauli, — to var aktivizēt tikai ar komandu `/gamemode spectator`. Skatītāja režīms pirmo reizi parādījās *Java Edition* versijā 1.8, bet *Bedrock Edition* versijā tas tika pievienots 2022. gadā ar atjauninājumu 1.19.50.

## Izstrāde

Sākotnējais *Minecraft* izdevums, kas tagad pazīstams kā *Java Edition*, pirmo reizi tika izstrādāts 2009. gada maijā. Spēle pirmo reizi tika publiskota 2009. gada 17. maijā kā izstrādes versija *TIGSource* forumos. Pēšons atjaunināja spēli, pamatojoties uz forumu  lietotāju atsauksmēm. Šo versiju vēlāk sāka dēvēt par *Classic* versiju. 2009. un 2010. gadā tika izlaisti turpmāki izstrādes posmi - *Survival Test*, *Indev* un *Infdev*.

Pirmais lielais atjauninājums ar nosaukumu *Alpha* tika izdots 2010. gada 30. jūnijā. Lai atbalstītu *Minecraft* izstrādi, Pēšons nodibināja videospēļu uzņēmumu *Mojang*. *Mojang* līdzdibinātāju vidū bija Jakobs Porsērs () un Karls Mannehs (). 2010. gada 11. decembrī Pēšons paziņoja, ka 2010. gada 20. decembrī tiks uzsākta *Minecraft* beta testēšanas fāze. 2011. gada 18. novembrī *Mojang* pārcēla spēli no beta versijas un izlaida pilnu versiju.

Pilnās *Minecraft* (*Java Edition*) versijas izstrāde sākās 2011. gada 18. novembrī un turpinās līdz šodienai. Šajā izstrādes posmā spēle tiek uzskatīta par pabeigtu, — tai ir noslēgums, un tā gatava apskatei un novērtēšanai. Katru gadu līdz 2023. gadam *Minecraft* izstrādātāji uzlabo spēli ar lieliem atjauninājumiem. Versiju numerācija sekoja shēmai 1.X, sākot no 1.0 līdz 1.20. Lai uzlabotu kļūdas, tiek izlaisti nelieli atjauninājumi (), piemēram, 1.20.2.

2024. gada septembrī *Mojang Studios* paziņoja par izmaiņām *Minecraft* izstrādes ciklā. Viena liela gada atjauninājuma vietā tagad tiek izlaisti biežāki, mazāki satura izlaidumi, saukti par *spēles izlaidumiem* (). Šie izlaidumi atšķiras pēc apjoma un tiek izlaisti vairākas reizes gadā, lai nodrošinātu biežāku jauna satura piegādi spēlētājiem. Pirmie spēles izlaidumi tika izlaisti eksperimentāli — 2023. gada decembrī tika veiktas vizuālas izmaiņas sikspārņiem un dekoratīvie podi kļuva par funkcionāliem krātuves konteineriem (*1.20.3: "Bats and Pots"*).

2025. gada decembrī *Mojang Studios* paziņoja par jaunu versiju numerācijas sistēmu, kas stājas spēkā no 2026. gada. Iepriekšējās 1.X numerācijas vietā versijas tagad tiek numurētas pēc gada formātā "GG.I.L" (piemēram, 26.1.1):
* GG — divzīmju gada skaitlis (piemēram, 26 = 2026. gads),
* I — izlaiduma kārtas numurs attiecīgajā gadā,
* L — labojuma numurs konkrētajam izlaidumam.
*Bedrock Edition* versijas izmanto formātu "GG.I0" (piemēram, 26.10) galvenajiem izlaidumiem, kur otrais cipars ir izlaiduma numurs reizināts ar 10. Labojumi tiek numurēti secīgi (26.11, 26.12 utt.). Starp spēles izlaidumiem *Bedrock Edition* var saņemt arī atsevišķus platformas izlaidumus.
Šī sistēma tika ieviesta, lai labāk atspoguļotu jauno spēles izlaidumu stratēģiju un atvieglotu izstrādātājiem un spēlētājiem izprast, kurš izlaidums ir kurš.

## Atsauces

## Ārējās saites
* 
*Minecraft Classic